CELEX: C2006/010/44
Language: lv
Date: 2006-01-14 00:00:00
Title: Lieta T-377/05: Prasība, kas celta  2005. gada 5. oktobrī  — Seegmuller/Komisija

14.1.2006   
            
            
               LV
            
            
               Eiropas Savienības Oficiālais Vēstnesis
            
            
               C 10/22
            
         Prasība, kas celta 2005. gada 5. oktobrī — Seegmuller/Komisija
   (Lieta T-377/05)
   (2006/C 10/44)
   Tiesvedības valoda — franču
   Lietas dalībnieki
   
      Prasītāja: Magali Seegmuller (Uccle, Beļģija) (pārstāvis — K. H. Hagenaar, advokāts)
   
      Atbildētāja: Eiropas Kopienu Komisija
   Prasītājas prasījumi:
   
               —
            
            
               atcelt Eiropas Komisijas iecēlējinstitūcijas 2005. gada 5. jūlija lēmumu, kas liedz prasītājai faktiski uzsākt savu darbu un pildīt uzdevumus kā Guinée Conakry delegācijas administrācijas vadītājai;
            
         
               —
            
            
               principā apstiprināt prasītājas pieteikumu atlīdzināt atbildētājas radītos materiālos zaudējumus un nodarīto morālo kaitējumu apmērā, kas tiks aprēķināts vēlāk;
            
         
               —
            
            
               piespriest atbildētājai atlīdzināt visus tiesāšanās izdevumus.
            
         Pamati un galvenie argumenti
   Prasītāja, kas ir Komisijas līgumdarbinieks, pieteicās Congo Brazzaville) administrācijas vadītāja amatam (sludinājums COM/2004/2982/F. 2005. gada 5. janvārī viņai tika paziņots, ka atlases komisija ir viņu izvēlējusies. Uz Komisijas ĢD RELEX jautājumu, vai viņa piekrīt būt par citas delegācijas vadītāju, viņa deva savu piekrišanu arī darbībai Guinee Conakry.
   
   Kā parasti, prasītāja izgāja medicīnisko pārbaudi, lai delegācijā dotos uz Guinee Conakry. Ar 2005. gada 17. marta paziņojumu Komisijas medicīniskā komisija atzina, ka prasītājai nav nepieciešamās fiziskās īpašības, lai darbotos minētajā delegācijā. Pamatojoties uz šo paziņojumu, ĢD RELEX paziņoja prasītājai, ka viņa nevar veikt pienākumus Guinee Conakry. Līdz ar to prasītāja iesniedza sūdzību par šo lēmumu, kas ir noraidīta ar apstrīdēto 2005. gada 5. jūlija lēmumu.
   Pamatojot savu prasību, prasītāja apgalvo, ka 2005. gada 15. aprīļa lēmuma pieņemšana nav ĢD RELEX direktora kompetencē un ka viņš ir ļaunprātīgi izmantojis savas pilnvaras. Turklāt viņa apgalvo, ka Komisijas medicīniskā komisija ir pieļāvusi kļūdas vērtējumā, proti, viņa uzskata, ka 2005. gada 17. marta ziņojumā nav redzama saprotama saikne starp tajā iekļauto medicīnisko atzinumu un izdarītajiem secinājumiem.